CELEX: 31996D0298
Language: sl
Date: 1996-02-23 00:00:00
Title: Odločba Komisije z dne 23. februarja 1996 o spremembi Odločbe 94/984/ES o določitvi pogojev v zvezi z zdravstvenim varstvom živali in veterinarskih spričevalih za uvoz svežega perutninskega mesa iz nekaterih tretjih državBesedilo velja za EGP

Pomembno pravno obvestilo

|

31996D0298

Uradni list L 114 , 08/05/1996 str. 0033 - 0034

		Odločba Komisijez dne 23. februarja 1996o spremembi Odločbe 94/984/ES o določitvi pogojev v zvezi z zdravstvenim varstvom živali in veterinarskih spričevalih za uvoz svežega perutninskega mesa iz nekaterih tretjih držav(Besedilo velja za EGP)(96/298/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Direktive Sveta 91/494/EGS z dne 26. junija 1991 o pogojih v zvezi z zdravstvenim varstvom živali, ki urejajo trgovino s svežim perutninskim mesom v Skupnosti in uvoz tega iz tretjih držav [1], kakor je bila nazadnje spremenjena z Direktivo 93/121/ES [2], in zlasti odstavka 1 člena 11 Direktive,ker je Odločba Komisije 94/984/ES [3], kakor je bila spremenjena z Odločbo 95/302/ES [4], določila pogoje v zvezi z zdravstvenim varstvom živali in veterinarska spričevala za uvoz svežega perutninskega mesa iz nekaterih tretjih držav;ker je zdaj možno revidirati seznam držav, tako da se vanj vključijo Argentina, Bolgarija, Litva, Madagaskar in Slovenija, ter določiti regionalizacijo za Kitajsko v skladu s podatki, prejetimi od teh držav in v nekaterih primerih dopolnjenimi z rezultati inšpekcijskih pregledov na kraju samem, ki so jih opravile službe Komisije; ker pa Madagaskar lahko izpolnjuje zahteve vzorca A samo v zvezi z gosjimi in račjimi jetri;ker je za te spremembe treba predvideti določeno obdobje, da bi pristojni organi v državah članicah lahko izvedle to odločbo; ker je za uvoz s Kitajske potrebno dodatno obdobje zaradi regionalizacije te države;ker je treba naslov Odločbe razširiti na tretje države na splošno, sklicevanje na nekatere tretje države pa je treba izbrisati;ker so ukrepi iz te odločbe v skladu z mnenjem Stalnega veterinarskega odbora,SPREJELA NASLEDNJO ODLOČBO:Člen 1Odločba Komisije 94/984/ES se spremeni:1. v naslovu se izbriše beseda "nekaterih";2. Priloga I se nadomesti s Prilogo k tej odločbi.Člen 2Ta odločba se uporablja od 1. marca 1996.Člen 3Ta odločba je naslovljena na države članice.V Bruslju, 23. februarja 1996Za KomisijoFranz FischlerČlan Komisije[1] UL L 268, 24.9.1991, str. 35.[2] UL L 340, 31.12.1993, str. 39.[3] UL L 378, 31.12.1994, str. 11.[4] UL L 185, 4.8.1995, str. 50.--------------------------------------------------PRILOGA"PRILOGA ITretje države ali deli tretjih držav, ki lahko uporabljajo spričevala iz Priloge II za uvoz svežega perutninskega mesa v SkupnostOpomba:črki A in B se nanašata na vzorec, določen v Delu 2 Priloge II.Oznaka ISO | Država | Deli ozemlja | Vzorec, ki ga je treba uporabiti |AR | Argentina | | B |AU | Avstralija | | A |BG | Bolgarija | | A |BR-1 | Brazilija | Države Rio Grande do Sul, Santa Catarina, Paraná, São Paulo in Mato Grosso do Sul | A |CA | Kanada | | A |CH | Švica | | A |CL | Čile | | A |CN | Kitajska (L. R.) | Občine Shanghai, brez okrožja Chongming in okrajev Weifang, Linyi in Quingdao v pokrajini Shandong | B |CY | Ciper | | A |CZ | Češka republika | | A |HR | Hrvaška | Pokrajine Zagrebačka, Krapinsko-Zagorska, Varaždinska, Koprivničko-Križevačka, Bjelovarsko-Bilogorska, Primorsko-Goranska, Virovitičko-Podravska, Požeško-Slavonska, Istarska, Međimurska, Grad Zagreb | A |HU | Madžarska | | A |IL | Izrael | | A |LI | Litva | | A |MG | Madagaskar | | A |NZ | Nova Zelandija | | A |PL | Poljska | | A |RO | Romunija | | A |SI | Slovenija | | A |SK | Slovaška | | A |TH | Tajska | | B |US | Združene države Amerike | | A |"--------------------------------------------------